AaB Ishockey leverede en svag og uinspireret indsats i den tredje kvartfinale hjemme mod Odense.

AaB førte med 1-0 i 1. periode, men så var det positve også sagt om hjemmeholdets spil og indstilling. Odense vandt kampen med 8-1. En ren ydmygelse af AaB, som bestemt ikke spillede som et hold, der er hverken kan eller vil vinde det danske mesterskab. - Jeg synes nok, vi var klar de første fem syv minutter. Efter det var vi jo direkte pinlige at se på. Det er uforstående og skuffende, siger AaB Ishockeys Ronnie Larsen til TV2 Nord. Med sejren er Odense nu foran med 2-1 i kvartfinaleserien, og måske højst overraskende på vej til at spille AaB ud allerede i kvartfinalerne. De to hold mødes igen på tirsdag i Odense.